cyanic-selkie/wikianc huggingface dataset:
Τόμας Κρίστιανσεν
Βιογραφικό
Συνέχισε για μια σεζόν στη Δανία, στη Χερφέλγιε (Herfølge Boldklub) και τον Ιανουάριο του 2001 πήγε στη Γερμανία, όπου αγωνίστηκε στη Μπούντεσλιγκα με τη Μπόχουμ. Η ομάδα υποβιβάστηκε, αλλά με τη βοήθεια του Κρίστιανσεν, που ήταν πρώτος σκόρερ της ομάδας με 17 γκολ, την επόμενη σέζον (2001-02) ανέβηκε ξανά. Το 2002–03 ήταν ίσως η καλύτερη σεζόν στην καριέρα του, αφού με 21 γκολ αναδείχθηκε πρώτος σκόρερ της Μπούντεσλιγκα. Συνέχισε για τρεις ακόμα σεζόν στο Αννόβερο, πριν σταματήσει το ποδόσφαιρο το 2006, έπειτα από έναν τραυματισμό στο γόνατο.
Στην Εθνική Ισπανίας
Αγωνίστηκε σε 11 ματς με την εθνική ελπίδων της Ισπανίας, από το 1992 ως το 1995. Πέτυχε 3 γκολ, εκ των οποίων το πρώτο στο ντεμπούτο του το Δεκέμβριο του 1992 επί της Γερμανίας. Με τις ελπίδες της Ισπανίας πήρε την τρίτη θέση στο Ευρωπαϊκό πρωτάθλημα ποδοσφαίρου U21 του 1994.
Τον Ιανουάριο του 1993 κλήθηκε για πρώτη φορά στην εθνική ανδρών σε αγώνα με το Μεξικό. Το δεύτερο του ματς ήταν σε αγώνα της προκριματικής φάσης του Παγκοσμίου Κυπέλλου, όταν μπήκε ως αλλαγή και σκόραρε επί της Λιθουανίας. Κλήθηκε ξανά το 1994, αλλά ένας τραυματισμός δεν επέτρεψε τη συμμετοχή του.
Παραπομπές
Κατηγορία:Επιθετικοί ποδοσφαιριστές Κατηγορία:Δανοί ποδοσφαιριστές Κατηγορία:Ισπανοί ποδοσφαιριστές Κατηγορία:Ποδοσφαιριστές Πανιωνίου Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Πριμέρα Ντιβιζιόν Κατηγορία:Ποδοσφαιριστές Μπούντεσλιγκα Κατηγορία:Ποδοσφαιριστές Χβιντόβρε ΙΦ Κατηγορία:Ποδοσφαιριστές Αννόβερο 96 Κατηγορία:Ποδοσφαιριστές Σπόρτινγκ Χιχόν Κατηγορία:Ποδοσφαιριστές ΚΑ Οσασούνα Κατηγορία:Ποδοσφαιριστές Ράθινγκ Σανταντέρ Κατηγορία:Ποδοσφαιριστές Ρεάλ Οβιέδο Κατηγορία:Ποδοσφαιριστές Μπαρτσελόνα Κατηγορία:Ποδοσφαιριστές Βιγιαρρεάλ ΚΦ Κατηγορία:Ποδοσφαιριστές ΦφΛ Μπόχουμ Κατηγορία:Ποδοσφαιριστές Εθνικής Ισπανίας Κατηγορία:Ποδοσφαιριστές Εθνικής Ισπανίας Κ21 Κατηγορία:Ποδοσφαιριστές ΧΜ Κέγιε Κατηγορία:Ποδοσφαιριστές Τεράσα ΦΚ Κατηγορία:Ποδοσφαιριστές Σουπερλίγκα Δανίας Κατηγορία:Ξένοι ποδοσφαιριστές στην Ελλάδα Κατηγορία:Προπονητές ποδοσφαίρου Ρουαγιάλ Ουνιόν Σαιν-Ζιλουάζ
623 Χίμαιρα
623 Χίμαιρα
Η Χίμαιρα (Chimaera) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,702. Τον ανακάλυψε το 1907 ο Καρλ Λόνερτ, που παρατηρούσε από τη Χαϊδελβέργη. Το όνομά του παραπέμπει στο μυθικό τέρας Χίμαιρα.
Εξωτερικοί σύνδεσμοι
Χιμαιρα
Ισλαμική Δημοκρατία του Αφγανιστάν
Η Ισλαμική Δημοκρατία του Αφγανιστάν ήταν Ισλαμικού τύπου δημοκρατία που κυβέρνησε Αφγανιστάν από το 2004 έως και τον Αύγουστο 2021, κατά τη διάρκεια του Πολέμου του Αφγανιστάν. Ιδρύθηκε ως μεταβατικό κράτος, μετά την εισβολή των Ηνωμένων Πολιτειών στο Αφγανιστάν το 2001, ανατρέποντας το Ισλαμικό Εμιράτο των Ταλιμπάν. Η επίσημη ίδρυση της Ι.Δ. του Αφγανιστάν, έγινε στις 26 Ιανουαρίου του 2004.
Ο Αντιπρόεδρος της χώρας, Αμρουλάχ Σαλέχ κατέφυγε στην κοιλάδα του Παντζίρ για να συνεχίσει την αντίσταση στους Ταλιμπάν και ανακήρυξε τον εαυτό του, προσωρινό Πρόεδρο της Ισλαμικής Δημοκρατίας. Ωστόσο, στις αρχές του Σεπτεμβρίου του 2021, οι Ταλιμπάν προέλασαν στην κοιλάδα και την κατέλαβαν, με τους αντάρτες να καταφεύγουν στα βουνά, και τον Σαλέχ να αυτοεξορίζεται στο Τατζικιστάν.
Η Ι.Δ. του Αφγανιστάν, ήταν μέλος των Ηνωμένων Εθνών, του Οργανισμού Ισλαμικής Συνεργασίας, της Νότιας Ασιατικής Ένωσης, της Ομάδας των 77, του Οργανισμού Οικονομικής Συνεργασίας και του Κινήματος των Αδεσμεύτων.
Ιστορικά στοιχεία
Στις 9 Σεπτεμβρίου 2001, ο στρατιωτικός ηγέτης της Βόρειας Συμμαχίας Αχμάντ Σαχ Μασούντ, δολοφονήθηκε από δύο Άραβες καμικάζι στο Αφγανιστάν. Δύο μέρες αργότερα, περίπου 3.000 άνθρωποι έπεσαν θύματα των επιθέσεων της 11ης Σεπτεμβρίου στις Ηνωμένες Πολιτείες, όταν βομβιστές αυτοκτονίας της Αλ Κάιντα έκαναν αεροπειρατεία σε αεροπλάνα και τα έριξαν σε τέσσερις στόχους στις Βορειοανατολικές Ηνωμένες Πολιτείες. Τότε ο Αμερικανός πρόεδρος Τζορτζ Μπους, κατηγόρησε τον Οσάμα Μπιν Λάντεν και τον Χαλίντ Σέιχ Μοχάμεντ ως τα πρόσωπα πίσω από τις επιθέσεις. Όταν οι Ταλιμπάν αρνήθηκαν να παραδώσουν τον Μπιν Λάντεν στις αμερικανικές αρχές και να διαλύσουν τις βάσεις της Αλ Κάιντα στο Αφγανιστάν, ξεκίνησε η Επιχείρηση Διαρκής Ελευθερία στην οποία ομάδες αμερικανικών και βρετανικών ειδικών δυνάμεων συνεργάστηκαν με διοικητές της Βόρειας Συμμαχίας εναντίον των Ταλιμπάν. Την ίδια στιγμή οι δυνάμεις υπό την ηγεσία των ΗΠΑ βομβαρδίζουν στόχους των Ταλιμπάν και της Αλ Κάιντα παντού μέσα στο Αφγανιστάν με πυραύλους κρουζ. Αυτές οι ενέργειες οδήγησαν στην πτώση του Μαζάρ-Σαρίφ στα βόρεια, ακολουθούμενη από όλες τις άλλες πόλεις, με αποτέλεσμα την πτώση των Ταλιμπάν και τη δημιουργία της νέας αφγανικής κυβέρνησης υπό τον Χαμίντ Καρζάι, υπό το Μεταβατικό Ισλαμικό Κράτος του Αφγανιστάν. Η Διεθνής Δύναμη Αρωγής για την Ασφάλεια (ISAF) ιδρύθηκε από το Συμβούλιο Ασφαλείας του ΟΗΕ για να βοηθήσει την κυβέρνηση Καρζάι και να παρέχει βασική ασφάλεια στον Αφγανικό λαό.
Η ανοικοδόμηση του πληγέντος από τον πόλεμο Αφγανιστάν ξεκίνησε το 2002, όμως οι Ταλιμπάν ανασυγκροτήθηκαν με αποτέλεσμα να ξεσπάσει ένας πολυετής εμφύλιος πόλεμος. Παρόλα αυτά, το αφγανικό έθνος κατάφερε να χτίσει δημοκρατικές δομές με την πάροδο των ετών, με τη δημιουργία σύγχρονης αφγανικής κυβέρνησης και σημειώθηκε κάποια πρόοδος σε βασικούς τομείς όπως η διακυβέρνηση, η οικονομία, η υγεία, η εκπαίδευση, οι μεταφορές και η γεωργία. Με το ΝΑΤΟ να εκπαιδεύει τις ένοπλες δυνάμεις του Αφγανιστάν καθώς και την αστυνομία, τα αφγανικά στρατεύματα έκαναν πολλές επιθέσεις εναντίον των Ταλιμπάν, αλλά δεν κατάφεραν να τους νικήσουν πλήρως. Μέχρι το 2009, μια σκιώδης κυβέρνηση υπό την ηγεσία των Ταλιμπάν άρχισε να σχηματίζεται σε πολλά μέρη της χώρας με τη δική τους έκδοση δικαστηρίου διαμεσολάβησης. Ενώ ο Αμερικανός πρόεδρος Μπαράκ Ομπάμα ανακοίνωσε την ανάπτυξη άλλων 30.000 στρατιωτών το 2010 για περίοδο δύο ετών, το Der Spiegel δημοσίευσε εικόνες όπου Αμερικανοί φαίνεται να δολοφονούν άοπλους Αφγανούς πολίτες.
Με τον Εμφύλιο να συνεχίζεται, ο Αφγανός πρόεδρος Χαμίντ Καρζάι είπε στους παγκόσμιους ηγέτες κατά τη διάρκεια της διάσκεψης του Λονδίνου ότι σκοπεύει να προσεγγίσει τα κορυφαία κλιμάκια των Ταλιμπάν μέσα σε λίγες εβδομάδες με μια ειρηνευτική πρωτοβουλία. Ο Καρζάι έθεσε το πλαίσιο διαλόγου με τους ηγέτες των Ταλιμπάν όταν κάλεσε την ηγεσία της ομάδας να συμμετάσχει σε μια "Λόγια Τζίργκα " (ή μεγάλη συνέλευση πρεσβυτέρων) για την έναρξη ειρηνευτικών συνομιλιών. Ο Καρζάι ζήτησε επίσης τη δημιουργία μιας νέας οργάνωσης, που θα ονομαζόταν Εθνικό Συμβούλιο Ειρήνης, Συμφιλίωσης και Επανένταξης. Ο κορυφαίος σύμβουλος του Καρζάι για τη διαδικασία συμφιλίωσης με τους αντάρτες, είπε ότι η χώρα πρέπει να μάθει να συγχωρεί τους Ταλιμπάν. Τον Μάρτιο του 2010, η κυβέρνηση Καρζάι πραγματοποίησε προκαταρκτικές συνομιλίες με το ακροδεξιό κόμμα Χεζμπ-ισλάμι, που παρουσίασε ένα σχέδιο που περιελάμβανε την απόσυρση όλων των ξένων στρατευμάτων μέχρι το τέλος του 2010. Οι Ταλιμπάν αρνήθηκαν να συμμετάσχουν, λέγοντας: «Το Ισλαμικό Εμιράτο έχει σαφή θέση. Το έχουμε πει πολλές, πολλές φορές. Δεν θα υπάρξουν συνομιλίες όταν υπάρχουν ξένα στρατεύματα στο έδαφος του Αφγανιστάν που σκοτώνουν καθημερινά αθώους Αφγανούς». Τον Ιούνιο του 2010, ραγματοποιήθηκε η Αφγανική ειρήνη Jirga 2010. Τον Σεπτέμβριο του 2010 ο στρατηγός Ντέιβιντ Πετρέους σχολίασε την πρόοδο των ειρηνευτικών συνομιλιών μέχρι σήμερα, δηλώνοντας: «Η προοπτική συμφιλίωσης με τους ανώτερους ηγέτες των Ταλιμπάν σίγουρα διαφαίνεται».
Μετά τον θάνατο του Οσάμα Μπιν Λάντεν στο Πακιστάν το Μάιο του 2011, άρχισαν να δολοφονούνται πολλές εξέχουσες αφγανικές προσωπικότητες, συμπεριλαμβανομένων των Μοχάμεντ Νταούντ Νταούντ, Αχμάντ Γουάλι Καρζάι, Γιαν Μοχάμεντ Χαν, Γκουλάμ Χάιντερ Χαμίντι, Μπουρχανουντίν Ραμπάνι και άλλοι. Επίσης την ίδια χρονιά, οι συμπλοκές Πακιστάν-Αφγανιστάν εντάθηκαν και πολλές επιθέσεις μεγάλης κλίμακας από την πακιστανική φανατική οργάνωση "δίκτυο Χακκάνι" πραγματοποιήθηκαν σε όλο το Αφγανιστάν. Αυτό οδήγησε τις Ηνωμένες Πολιτείες να προειδοποιήσουν το Πακιστάν για μια πιθανή στρατιωτική δράση εναντίον των Χακκάνι στις φυλετικές περιοχές που στα σύνορα Αφγανιστάν-Πακιστάν. Οι ΗΠΑ κατηγόρησαν την κυβέρνηση του Πακιστάν, κυρίως τον Πακιστανικό Στρατό και το κατασκοπευτικό δίκτυο ISI, ως τους εγκέφαλους πίσω από όλα αυτά.
Το 2021, οι αμερικανικές δυνάμεις και σύμμαχοι αποχώρησαν από το Αφγανιστάν. Αυτό το γεγονός επέτρεψε στους Ταλιμπάν να εντείνουν την εξέγερσή τους. Στις 15 Αυγούστου 2021, οι Ταλιμπάν εισήλθαν στην Καμπούλ και ο μέχρι τότε πρόεδρος Ασράφ Γκάνι διέφυγε στο Τατζικιστάν. Η αφγανική κυβέρνηση που υποστηρίζεται από τις ΗΠΑ κατέρρευσε στα τέλη Αυγούστου του 2021. Οι δυνάμεις κατά των Ταλιμπάν, δημιούργησαν το Εθνικό Μέτωπο Αντίστασης του Αφγανιστάν και ξεκίνησαν εξέγερση από την κοιλάδα Παντζσίρ, η οποία όμως δεν είχε αίσιο τέλος, καθώς στις αρχές Σεπτεμβρίου του 2021 οι Ταλιμπάν εισέβαλαν στην κοιλάδα και ανάγκασαν τους αντάρτες να καταφύγουν στα γύρω βουνά.
Παραπομπές
Κατηγορία:Πολιτική του Αφγανιστάν Κατηγορία:Πρώην δημοκρατίες Κατηγορία:Εδάφη υπό στρατιωτική κατοχή Κατηγορία:Πόλεμος στο Αφγανιστάν 2001 - 2021
Φιλήμων και Βαυκίς
Ο Φιλήμων και η Βαυκίς ήταν σύμφωνα με τη μυθολογία ένα ευσεβές ζευγάρι φτωχών γερόντων από τη Φρυγία, οι οποίοι ήταν οι μόνοι που φιλοξένησαν και περιποιήθηκαν τον Δία και τον Ερμή όταν μεταμφιεσμένοι οι θεοί σε οδοιπόρους, και αφού είχαν γυρίσει πολλές χώρες συναντώντας την αδιαφορία και την εχθρότητα των ανθρώπων, έφτασαν στο σπίτι τους. Οι ευσεβείς γέροντες ήταν οι μόνοι που σώθηκαν από την πλημμύρα που προκάλεσαν οι θεοί για να τιμωρήσουν τους ανθρώπους για τη σκληρότητα τους και το σπίτι τους έγινε ναός και οι ίδιοι ορίστηκαν ιερείς. Η επιθυμία τους να πεθάνουν μαζί πραγματοποιήθηκε και ο Φιλήμων μεταμορφώθηκε σε δρυ και η σύζυγός του σε ροδάκινο.
Πολλοί καλλιτέχνες του 15ου αιώνα και μετέπειτα εμπνεύστηκαν από τον μύθο αυτό (Μπραμαντίνο, Ρούμπενς, Ρέμπραντ κ.α.).
Πηγή
Κατηγορία:Πρόσωπα της ελληνικής μυθολογίας Κατηγορία:Φρυγία
Βιντεοπαιχνίδι πλάγιας κύλισης
μικρογραφία| Secret Maryo Chronicles, ένα βιντεοπαιχνίδι side-scrolling
Ένα βιντεοπαιχνίδι με πλάγια κύλιση (side-scrolling), είναι ένα παιχνίδι στο οποίο η δράση προβάλλεται από μία γωνία κάμερας πλάγιας όψης (side-view) και η οθόνη ακολουθεί τον παίκτη καθώς κινείται αριστερά ή δεξιά. Το άλμα από τα γραφικά μιας οθόνης ή τα γραφικά με αναστροφή στα κυλιόμενα γραφικά κατά τη χρυσή εποχή των παιχνιδιών arcade ήταν ένα κρίσιμο άλμα στον σχεδιασμό των παιχνιδιών, συγκρίσιμο με τη μετάβαση στα γραφικά 3D κατά την πέμπτη γενιά.
Η υποστήριξη υλικού για ομαλή κύλιση του φόντου είναι ενσωματωμένη σε πολλά συστήματα arcade και σε ορισμένες κονσόλες παιχνιδιών και οικιακούς υπολογιστές, συμπεριλαμβανομένων κονσολών 8-bit όπως η οικογένεια Atari 8-bit και το Nintendo Entertainment System και κονσόλες 16-bit όπως το Super Nintendo Entertainment System και Το Sega Genesis πρόσθεσε πολλαπλά επίπεδα τα οποία μπορούν να μετακινηθούν ανεξάρτητα για ένα εφέ κύλισης παράλλαξης.
Χρήση πλευρικής κύλισης
Μια κοινή χρήση της μορφής side-scrolling είναι στα παιχνίδια πλατφόρμας. Τα παιχνίδια Super Mario Bros. (1985) και Terraria (2011) είναι από τα πιό διάσημα side-scrollers αυτού του τύπου.
Παραπομπές
Κατηγορία:Γραφικά βιντεοπαιχνιδιού Κατηγορία:Τρόπος παιχνιδιού βιντεοπαιχνιδιών Κατηγορία:Side-scrolling βιντεοπαιχνίδια
Ροδιά Διακοπτού Αχαΐας
Η Ροδιά είναι χωριό της Αχαΐας, πρώην ανεξάρτητη κοινότητα και από το 2010 δημοτικό διαμέρισμα του νεοπαγούς Δήμου Αιγιαλείας. Βρίσκεται στα παράλια του δήμου και είναι ένα τυπικό χωριό. Σύμφωνα με την απογραφή του 2011 στη Ροδιά κατοικούν 429 άνθρωποι ενώ στην απογραφή του 2001 κατοικούσαν 431 κάτοικοι.
Λοιπά στοιχεία
Στην Ροδιά εδρεύει και το ποδοσφαιρικό σωματείο Φλόγα ενώ υπάρχει και κοινοτικό γήπεδο ποδοσφαίρου. Στη Ροδιά υπήρχε διθέσιο δημοτικό σχολείο μέχρι το 2007, όταν και καταργήθηκε.
Βιβλιογραφία
Κατηγορία:Χωριά του νομού Αχαΐας Κατηγορία:Δήμος Διακοπτού Κατηγορία:Δήμος Αιγιαλείας Κατηγορία:Παραλίες της Αχαΐας
Πολυπροπυλένιο
thumb|right To πολυπροπυλένιο είναι ένα θερμοπλαστικό πολυμερές που χρησιμοποιείται σε μια ευρεία ποικιλία εφαρμογών συμπεριλαμβανομένης της συσκευασίας και της επισήμανσης, στα κλωστοϋφαντουργικά προϊόντα (π.χ., σχοινιά, χαλιά κτλπ.), χαρτικά, πλαστικά μέρη και επαναχρησιμοποιούμενα δοχεία διαφόρων τύπων, εργαστηριακό εξοπλισμό και εξαρτήματα αυτοκινήτων. Επιπλέον είναι ένα πολυμερές το οποίο γίνεται από το μονομερές προπυλενίου, είναι τραχύ και ασυνήθιστα ανθεκτικό σε πολλά χημικά διαλυτικά, οξέα και βάσεις.
Μικρογραφία του πολυπροπυλενίου
Τα περισσότερα εμπορικά πολυπροπυλένιο είναι συμμετρική και έχει ένα ενδιάμεσο επίπεδο της διαύγειας μεταξύ εκείνου του πολυαιθυλενίου χαμηλής πυκνότητας (LDPE) και υψηλής πυκνότητας πολυαιθυλένιο (HDPE). Το πολυπροπυλένιο είναι συνήθως σκληρο και ευέλικτο, ειδικά όταν συμπολυμερή με αιθυλένιο. Αυτό επιτρέπει πολυπροπυλένιο για να χρησιμοποιηθεί ως ένα πλαστικό μηχανικής, με ανταγωνιστικά υλικά, όπως το Ακρυλονιτρίλιο βουταδιενίου στυρολίου (ABS). Το πολυπροπυλένιο είναι οικονομικό, και μπορεί να γίνει διαφανές όταν είναι αχρωμάτιστο, αλλά δεν γίνεται τόσο εύκολα διαφανές σαν το πολυστυρένιο, ακρυλικό, ή ορισμένες άλλες πλαστικές ύλες. Είναι συχνά αδιαφανείς ή χρωματιστό χρησιμοποιώντας χρώμα και έχει καλή αντοχή στην κόπωση.
Η τήξη του πολυπροπυλενίου παρουσιάζεται ως διακύμανση, έτσι, ένα σημείο τήξης καθορίζεται από την εύρεση την υψηλότερη θερμοκρασία ενός θερμιδομετρικού διαγράμματος σάρωσης. Ένα απόλυτο συμμετρικό πολυπροπυλένιο έχει ένα σημείο τήξης 171 °C (340 °F). Ένα εμπορικό πολυπροπυλένιο έχει σημείο τήξης που κυμαίνεται από 160 έως 166 °C (320 - 331 °F), ανάλογα με το υλικό διαύγειας.
Ο ρυθμός ροής τηγμένου (MFR) ή τήξη δείκτη ροής (ΝΧΙ) είναι ένα μέτρο του μοριακού βάρους του πολυπροπυλενίου. Το μέτρο αυτό βοηθά να καθορίσει το πόσο εύκολα θα λιώσει η πρώτη ύλη κατά τη διάρκεια της επεξεργασίας. Ένα πολυπροπυλένιο με υψηλότερο MFR θα γεμίσει το πλαστικό καλούπι πιο εύκολα κατά τη διάρκεια της έγχυσης ή εμφύσησης της παραγωγικής διαδικασίας. Καθώς λιώνει αυξάνει τη ροή του, ωστόσο ορισμένες φυσικές ιδιότητες όπως η αντοχή στην κρούση, θα μειωθεί.
Ανακύκλωση
Το πολυπροπυλένιο είναι ανακυκλώσιμο και έχει τον αριθμό "5" και επαναχρησιμοποιείται για δοχεία μαργαρίνης και δίσκους φαγητού για το φούρνο μικροκυμάτων.
Ουνιόν Σπορτίβ Ντουάλα
Η Ουνιόν Ντουάλα (γαλλικά: Union Douala) είναι αθλητικός σύλλογος της Ντουάλα στο Καμερούν. Χρώματα του συλλόγου είναι το πράσινο και το λευκό. Δραστηριοποιείται στο άθλημα του ποδοσφαίρου. Τα εντός έδρας παιχνίδια της ομάδας διεξάγονται στο Σταντ ντε λα Ρεουνιφικασιόν, χωρητικότητας 30.000 θεατών.
Ιστορία
Η «Ουνιόν Σπορτίβ Ντουάλα» (Union Sportive de Douala) ιδρύθηκε το 1958.
Επιτυχίες
.
Φωτακάδο Χανίων
μικρογραφία|363x363εσ|Άποψη Φωτακάδου Το Φωτακάδο είναι οικισμός της κοινότητας Βουκολιών του δήμου Πλατανιά στην περιφερειακή ενότητα Χανίων της Κρήτης. Eίχε 83 κάτοικους στην απογραφή του 2011 και 65 περίπου μόνιμους κατοίκους.
Τοποθεσία
Βρίσκεται σε υψόμετρο 330 μέτρων. Είναι αγροτική περιοχή με σημαντική παραγωγή ελαιόλαδου, εσπεριδοειδών και κάστανων. Οι κάτοικοι ασχολούνται επίσης με την αμπελουργία, την κτηνοτροφία και τη μελισσοκομεία.
Απέχει 35 χιλιόμετρα από τη πρωτεύουσα του νομού και έχει αμφιθεατρική θέση πάνω από τη κοιλάδα του Ταυρωνίτη.
Το Φωτακάδο γειτονεύει:
Χαρακτηριστικά
Έχει πέντε εκκλησίες με ισάριθμα πανηγύρια:
Ο τελευταίος ναός είναι κτισμένος στη θέση τούρκικου πυργίσκου, όπου είχε γίνει σημαντικότατη μάχη (μάχη του Δρομονέρου) με την επικράτηση των Κρητών κατά την τελευταία Κρητική Επανάσταση εναντίον τον τουρκικού ζυγού.
Χαρακτηριστικά σημεία του χωριού είναι τα κάτωθι:
Κατηγορία:Χωριά του νομού Χανίων
Λογική (αποσαφήνιση)
Λογική είναι η μελέτη των αρχών και των κριτηρίων που οδηγούν σε ορθά συμπεράσματα και αποδείξεις.
Ο όρος λογική μπορεί επίσης να αναφέρεται:
Διονύσιος Ράλης
Ο Διονύσιος Ράλλης ήταν Έλληνας κληρικός λόγιος του 17ου αιώνα.
Βιογραφικά στοιχεία
Η καταγωγή του ήταν από τον οίκο των Παλαιολόγων και των Καντακουζηνών. Σπούδασε στη Ρώμη. Το 1585 χειροτονήθηκε αρχιεπίσκοπος Τυρνόβου και πάσης Βουλγαρίας από τον οικουμενικό Πατριάρχη Ιερεμία Β' (Τρανό). Μετά την επάνοδό από τη Ρωσία του Πατριάρχη Ιερεμία Β' στάλθηκε ο Διονύσιος μαζί με τον αρχιεπίσκοπο Γρεβενών Καλλιστράτη και πολυάριθμη ακολουθία προς τον Τσάρο της Ρωσίας μεταφέροντας το συνοδικό επικυρωτικό γράμμα των πατριαρχών Κωνσταντινουπόλεως Ιερεμία, Αντιοχείας Ιωακείμ, και Ιεροσολύμων Σωφρονίου, με το οποίο αναγνωρίζονταν ο νεοχειροτονημένος πατριάρχης Ρωσίας Ιώβ πέμπτος τον βαθμό στην ιεραρχία της οικουμενικής εκκλησίας. Ο τσάρος υποδέχτηκε λαμπρότατα τον Δημήτριο. Επέστρεψε στην Κωνσταντινούπολη. Έγινε ο θερμότατος υποστηρικτής του Καρόλου Α΄ δούκα του Νεβέρ και της επανάστασης κατά των Τούρκων. Σώζονται δύο επιστολές στα λατινικά προς τον Κάρολο. Κατά τα έτη 1597-1598 ξεκίνησε διεργασίες, για να γίνει εξέγερση των βαλκανικών λαών εναντίον των Οθωμανών, αλλά τα σχέδιά του δεν υλοποιήθηκαν λόγω ελλιπούς σχεδιασμού. Ήλπιζε ότι θα τον βοηθούσε στο σχέδιό του ο θείος του, ηγεμόνας της Βλαχίας Μιχαήλ ο Γενναίος, ο οποίος όμως τελικά πέθανε το 1601.
Παραπομπές
Κατηγορία:Μητροπολίτες Τυρνόβου Κατηγορία:Έλληνες λόγιοι του 17ου αιώνα
Τουλάγκα Μανουέλα
Ο Σερ Τουλάγκα Μανουέλα (Sir Tulaga Manuella, 26 Αυγούστου 1936 - ...) είναι πολιτικός από το Τουβαλού. Υπήρξε 5ος Γενικός Κυβερνήτης της χώρας του, από το 1994 ως το 1998. Έχει τιμηθεί με τον τίτλο του Ιππότη (από τις 15 Φεβρουαρίου του 1996) από τη Βασίλισσα της Αγγλίας.
Προφίλ
Υπηρέτησε ως δημόσιος υπάλληλος στη χώρα του και ως γραμματέας της Εκκλησίας του Τουβαλού. Ως το 2000 ήταν πρύτανης (chancellor) του Πανεπιστημίου του Νοτίου Ειρηνικού, στο Νιούε. Εκτός από τον τίτλο του "Σερ", τιμήθηκε και με τον τίτλο του Ιππότη του Τάγματος του Αγίου Μιχαήλ και του Αγίου Γεωργίου.
Γενικός Κυβερνήτης
Διορίστηκε γενικός κυβερνήτης τον Ιούνιο του 1994 από τον πρωθυπουργό Καμούτα Λατάζι και αντικατέστησε στο αξίωμα τον Τούμου Σιόνε, ο οποίος είχε υπηρετήσει μόνο για 7 μήνες ως Γενικός Διοικητής. Η θητεία του ξεκίνησε επίσημα στις 21 Ιουνίου του 1994. Ο Λαατάσι αναίρεσε το διορισμό του Σιόνε, με το αιτιολογικό ότι είχε γίνει από την πρώην κυβέρνηση του Μπικενιμπέου Παενίου. Στις 17 Σεπτεμβρίου του 1996 απέλυσε τον αντιπρόεδρο της κυβέρνησης. Ανάμεσα στα άλλα ως Κυβερνήτης υπέγραψε και την αλλαγή της σημαίας της χώρας του, με βάση την Πράξη του 1997. . Η θητεία του ως Γενικού Κυβερνήτη τερματίστηκε στις 26 Ιουνίου του 1998. Τον διαδέχθηκε στο αξίωμα ο Τομάζι Πουαπούα.
Παραπομπές
Μανουελα
Σιβύλλα της Ιερουσαλήμ
Η Σίβυλλα (όχι Σιβύλλα) των Ιεροσολύμων (1160 - 1190) ήταν κόμησσα της Γιάφας και της Ασκαλών από το 1176 και βασίλισσα της Ιερουσαλήμ από το 1186 έως το 1190. Ήταν μεγαλύτερη κόρη του βασιλιά της Ιερουσαλήμ Αμαλρίκ Α΄ και της πρώτης συζύγου του Αγνής του Κουρτεναί και αδελφή του Βαλδουίνου Δ΄ της Ιερουσαλήμ, καθώς και ετεροθαλής αδελφή της Ισαβέλλας της Ιερουσαλήμ και μητέρα του Βαλδουίνου Ε΄ της Ιερουσαλήμ.
Πρώτος γάμος της με τον Γουλιέλμο του Μομφερράτου
thumb|right|200px|Ο αρραβώνας (πάνω) και ο γάμος (κάτω) της Σίβυλλης με τον 2ο σύζυγό της Γκυ ντε Λουζινιάν - Χειρόγραφο της [[Άκρα|Άκρας (13ος αι.) από περιγραφή του Γουλιέλμου της Τύρου]]
Ο πατέρας της ήθελε να της εξασφαλίσει γάμο με μεγάλο Ευρωπαίο ευγενή, αφού γνώριζε ότι ο γιος του, Βαλδουίνος (Δ΄), έπασχε από λέπρα και δεν μπορούσε να τον διαδεχθεί. Υποψήφιος ήταν ο Στέφανος Α΄ του Σανκέρ, γιος του Θεοβάλδου Β΄ της Καμπανίας, ένας γενναίος πολεμιστής που ήρθε στα Ιεροσόλυμα, προκειμένου να νυμφευτεί την Σίβυλλα, αλλά άλλαξε γνώμη και επέστρεψε στην πατρίδα του.
Με τον θάνατο του πατέρα τους, Αμαλρίκ, ο αδελφός της Βαλδουίνος Δ΄, έγινε βασιλιάς (1174), ενώ ο ίδιος με τον αντιβασιλιά Ραϊμόνδο Γ΄ της Τρίπολης κανόνισαν τον γάμο της Σίβυλλας με τον πρίγκηπα του Μομφερράτου Γουλιέλμο τον Μακρόξιφο, μεγαλύτερο γιο του Γουλιέλμου Ε΄ μαρκησίου του Μομφερράτου και εξάδελφο του Λουδοβίκου Ζ΄ της Γαλλίας. Ο γάμος έγινε το φθινόπωρο του 1176, όμως ο σύζυγός της πέθανε τον Ιούνιο του επόμενου χρόνου, έχοντας ήδη αφήσει την Σίβυλλα έγκυο. Το παιδί που γεννήθηκε έγινε ο Βαλδουίνος Ε΄ της Ιερουσαλήμ.
Μετά την πρόωρη χηρεία της αναζήτησε νέους συζύγους, ενώ δεν παντρεύτηκε ξανά ως το 1180. Αναφέρεται σαν πρώτος μεγαλύτερος εραστής της ο Βαλδουίνος του Ιμπελέν, δύο φορές χήρος, που σχεδίαζε να τον παντρευτεί, αλλά δεν τα κατάφερε, διότι αυτός αιχμαλωτίστηκε από τον Σαλαντίν (1179). Η Σίβυλλα ικέτευε τον Σαλαντίν, ο οποίος ζητούσε πολύ υψηλά λύτρα για να τον ελευθερώσει και τελικά τον απελευθέρωσε, αφού πήρε την υπόσχεση ότι θα εισπράξει σύντομα τα λύτρα. Αυτός μετά την ελευθέρωσή του πήγε στην Κωνσταντινούπολη στον Μανουήλ Α΄ Αυτοκράτορα των Ρωμαίων, προκειμένου να ζητήσει την βοήθειά του, που τον δέχτηκε με τιμές. Ο Μανουήλ Α΄ του πρόσφερε σύζυγο την μικρανιψιά του Μαρία Κομνηνή, κάτι που θα γινόταν αιτία της διάλυσης της σχέσης του με την Σίβυλλα. Η μητέρα της, Αγνή του Κουρτεναί, βρήκε τότε την ευκαιρία να πείσει τον γιο της να την παντρέψει με τον Γκυ των Λουζινιάν, μικρότερο αδελφό του ευνοούμενού της, Αμαλρίκ των Λουζινιάν.
Ο Βαλδουίνος Δ΄ δεν είχε αντίρρηση, αφού γνώριζε ότι ο Γκυ ήταν υποτελής του Ερρίκου Β΄ της Αγγλίας, την εποχή που ο Φίλιππος Β΄ της Γαλλίας ήταν ανήλικος. Στην συνέχεια, ανέτρεψε τις φιλοδοξίες των Ιμπελέν, αφού αρραβώνιασε την μικρή, ετεροθαλή αδελφή του Ισαβέλλα με τον Χάμφρεϋ Δ΄ κύριο του Τορόν. Η Σίβυλλα και ο Γκυ είχαν δύο θυγατέρες, την Αλίκη και τη Μαρία. Ο Γκυ αρχικά ορίστηκε αντιβασιλιάς και διάδοχος του Βαλδουίνου Δ΄. Όμως αργότερα ο βασιλιάς τον καθαίρεσε (1183) λόγω της δειλίας που έδειξε στην επίθεση του Σαλαντίν στο Κεράκ, ζητώντας από την αδελφή του να ακυρώσει τον γάμο της, αφού την όρισε διάδοχο με τον ανήλικο γιο της, Βαλδουίνο Ε΄.
Ο λεπρός Βαλδουίνος Δ΄ πέθανε από την ασθένειά του την άνοιξη του 1185, αφήνοντας τον γιο της Σίβυλλας, τον Βαλδουίνο Ε΄ σαν μοναδικό βασιλιά, κάτω από την προστασία του Ζοσλέν Γ΄ της Έδεσσας. Ο παππούς του μικρού παιδιού Γουλιέλμος Ε΄ του Μομφερράτου ήρθε, προκειμένου να υπερασπίσει τα δικαιώματα αυτού, αλλά ο Βαλδουίνος Ε΄, άρρωστος συνέχεια από βρέφος, απεβίωσε το καλοκαίρι του 1186. Η Σίβυλλα κέρδισε την υποστήριξη του λαού και της Εκκλησίας και ο πατριάρχης Ηράκλειος της Ιερουσαλήμ την όρισε σαν τον νομιμότερο δικαιωματικά κληρονόμο, ενώ μία μερίδα ευγενών αντιπαρατέθηκε στον σύζυγό της Γκυ των Λουζινιάν, που δεν είχε την υποστήριξη του βασιλιά Βαλδουίνου Δ΄ στην διαδοχή του. Η Σίβυλλα αρνήθηκε πεισματικά να δώσει διαζύγιο στον σύζυγό της και τον έστεψε συμβασιλέα. Παράλληλα, ο σύζυγος της Ισαβέλλας, Χάμφρεϋ Δ΄ κύριος του Τορόν, δήλωσε την υποστήριξή του στην Σίβυλλα και τον Γκυ, απορρίπτοντας τα δικά του δικαιώματα· έτσι δεν υπήρχε κάποια αμφισβήτηση στην κατοχή της εξουσίας από το ζεύγος.
Βασίλισσα με τον Γκυ των Λουζινιάν και η πτώση τους
Η Σίβυλλα στις διαπραγματεύσεις της προσπάθησε να συμφιλιωθεί με τους πολιτικούς της αντιπάλους, την οικογένεια των Ιμπελέν, που καθοδηγούνταν από τον Ραϊμόνδο Γ΄ κόμη της Τρίπολης. Κύριο μέλημά της ήταν να αντιμετωπίσει την προέλαση του Σαλαντίν. Ο Γκυ και ο Ραϊμόνδος κλήθηκαν να συμφιλιωθούν, προκειμένου να ξεκινήσουν την μάχη κατά του Σαλαντίν, αλλά δεν μπόρεσαν να συντονίσουν τις δυνάμεις τους, με αποτέλεσμα την οδυνηρή ήττα στη μάχη του Χαττίν (4 Ιουλίου 1187). Ο Γκυ πιάστηκε αιχμάλωτος και η Σίβυλλα έσπευσε να υπερασπιστεί τα Ιεροσόλυμα με τον πατριάρχη Ηράκλειο και τον Μπάλιαν του Ιμπελέν, που σώθηκε στη μάχη του Χαττίν. Δεν τα κατάφεραν και τα Ιεροσόλυμα στις 2 Οκτωβρίου κυριεύθηκαν από τον Σαλαντίν.
Η Σίβυλλα τότε δραπέτευσε με τις κόρες της στην Τρίπολη. Ο Γκυ απελευθερώθηκε το 1188, επέστρεψε και βρήκε την σύζυγό του βαδίζοντας μαζί στην κατάληψη της Τύρου, της μοναδικής πόλης του βασιλείου που δεν είχε πέσει στα χέρια των μουσουλμάνων. Τότε βρισκόταν υπό την εξουσία του Κορράδου του Μομφερράτου, αδελφού του Γουλιέλμου του Μομφερράτου, πρώτου συζύγου της Σίβυλλας, που αρνήθηκε να τους επιτρέψει την είσοδο. Τότε ο Γκυ πήρε θάρρος στο άκουσμα της εκκίνησης της Γ΄ Σταυροφορίας υπό τον Ριχάρδο Α΄ τον Λεοντόκαρδο της Αγγλίας και τον Φίλιππο Β΄ της Γαλλίας, και ξεκίνησε την πολιορκία της Άκρας. Το 1190, θανατηφόρα επιδημία έπληξε τα στρατεύματά του, από την οποία βρήκαν τον θάνατο η Σίβυλλα και οι δύο μικρές κόρες τους, αφήνοντας τον Γκυ μόνο του χωρίς ούτε καν τα δικαιώματά του.
Οικογένεια
Πρώτα το 1176 παντρεύτηκε τον Γουλιέλμο τον Μακρόξιφο, που με τον γάμο του έγινε κόμης της Γιάφαςς και της Ασκαλώνος, και είχαν τέκνα:
Το 1177 απεβίωσε ο Γουλιέλμος και η Σίβυλλα έκανε το δεύτερό της γάμο με τον Γκυ των Λουζινιάν μετέπειτα βασιλιά της Κύπρου και είχε τέκνα:
Οι δύο της κόρες απεβίωσαν περίπου 10 ετών.
Πηγές
Κατηγορία:Πρόσωπα κυπριακής καταγωγής Κατηγορία:Κυβερνώσες βασίλισσες του Βασιλείου της Ιερουσαλήμ Κατηγορία:Κόμητες της Γιάφας και της Ασκαλώνας
Γεώργιος Λούλης
Πολιτική σταδιοδρομία
Ο Γεώργιος Λούλης διαδέχθηκε στην έδρα του (στις βουλευτικές εκλογές του 1958) στη Μαγνησία το βουλευτή και υπουργό Γεώργιο Καρτάλη, μετά το θάνατο του τελευταίου. Εξελέγη βουλευτής με την Ένωση Κέντρου στις εκλογές του 1961, του 1963 και του 1964.
Θάνατος
Πέθανε σε ηλικία 72 ετών εκτοπισμένος στη Σίφνο, έπειτα από συγκοπή καρδιάς, και η κηδεία του έγινε στο Βόλο στις 10 Αυγούστου 1971.
Παραπομπές
Κατηγορία:Βουλευτές Μαγνησίας Κατηγορία:Έλληνες βιομήχανοι Κατηγορία:Έλληνες αντιστασιακοί Κατηγορία:Βουλευτές εκλεγμένοι με την Ένωση Κέντρου Κατηγορία:Οικογένεια Λούλη
Ανάφλεξη
Για να συμβεί η ανάφλεξη του καυσίμου, απαιτούνται τρεις παράγοντες:
Η ποσότητα του οξυγόνου (αέρα) που απαιτείται για να συμβεί ανάφλεξη για μια δεδομένη ποσότητα καυσίμου, πρέπει να κυμαίνεται μεταξύ κάποιων ορίων. Τα όρια της απαιτούμενης αναλογίας καυσίμου/αέρα για να συμβεί ανάφλεξη είναι γνωστά σαν όρια αναφλεξιμότητας και διαφέρουν από καύσιμο σε καύσιμο.
Αν η περιεκτικότητα σε καύσιμο ενός μείγματος καυσίμου / αέρα είναι μικρότερη από το κατώτερο όριο αναφλεξιμότητας, τότε το μείγμα δεν αναφλέγεται (ανεπάρκεια καυσίμου) και λέγεται φτωχό σε καύσιμο. Αντίθετα, αν η περιεκτικότητα σε καύσιμο είναι μεγαλύτερη από το ανώτερο όριο αναφλεξιμότητας, τότε το μείγμα δεν αναφλέγεται (ανεπάρκεια αέρα) και λέγεται πλούσιο σε καύσιμο.
Ένα παράδειγμα πλούσιου ή φτωχού σε καύσιμο μείγματος δίνουν οι βενζινοκινητήρες των αυτοκινήτων που λειτουργούν με εξαέρωση της βενζίνης (καρπυρατέρ): Το χειμώνα, σε χαμηλές θερμοκρασίες, η εξαέρωση είναι δυσκολότερη, το μείγμα που φτάνει στους κυλίνδρους είναι φτωχό σε καύσιμο και η ανάφλεξη δυσκολότερη. Στις περιπτώσεις που η εξαέρωση της βενζίνης είναι περισσότερη από το κανονικό (π.χ. υπερβολική χρήση της μίζας στο ξεκίνημα ή υπερθέρμανση του κινητήρα λόγω φορτίου), σχηματίζεται και φτάνει στους κυλίνδρους μίγμα πλούσιο σε καύσιμο, οπότε παρατηρείται συχνά το γνωστό "μπούκωμα" και σβήσιμο ή δυσκολία στο ξεκίνημα της μηχανής.
Τα όρια αναφλεξιμότητας ενός μίγματος καυσίμου αέρα επηρεάζονται από διάφορους παράγοντες. Μερικοί από αυτούς είναι:
Δείτε επίσης
Κατηγορία:Μηχανολογία Κατηγορία:Καύση
Ρομπ Βαν Νταμ
Ο Βαν Νταμ έχει κερδίσει συνολικά 23 πρωταθλήματα ανάμεσα στα ECW, WWE, TNA και διάφορες άλλες επιχειρήσεις πάλης. Είναι ο μόνος παλαιστής που κατάφερε να έχει στη κατοχή του το Πρωτάθλημα WWE και το Πρωτάθλημα ECW την ίδια στιγμή. Επίσης, είναι ο μόνος που έχει κερδίσει τους Παγκόσμιους Τίτλους WWE, ECW και TNA.
Προσωπικές πληροφορίες
Ο Ρομπ μεγάλωσε στο Battle Creek, Michigan και αποφοίτησε απο το Pennfield High School. Το 1987, έκανε τη πρώτη του εμφάνιση στο WWE (τότε World Wrestling Federation), όταν πήρε μέρος σε ένα διαγωνισμό που οργάνωσε ο "Μίλιον Ντόλαρ Μαν" Τεντ Ντιμπιάσι.
1996-1997
Τον Ιανουάριο του 1996, ο Βαν Νταμ υπέγραψε συμβόλαιο με το Extreme Championship Wrestling. Του δόθηκε ο ρόλος του "καλού", λόγω του χαρακτήρα του και των ακροβατικών κινήσεων του μέσα στο ρινγκ. Σύντομα, άρχισε μια αντιπαλότητα με τον Σαμπού, η οποία διήρκεσε για καιρό και οι δυο τους έδωσαν αρκετούς αγώνες. Εντωμεταξύ, ο Βαν Νταμ έγινε "κακός" και απέκτησε έναν νέο μάνατζερ, τον Μπιλ Αλφόνσο. Σε μια άλλη κόντρα που είχε, ο Βαν Νταμ ζήτησε τη βοήθεια του Σαμπού για να εξουδετερώσει τους αντιπάλους του. Αφού συνεργάστηκαν με επιτυχία, οι δυο τους συνέχισαν να παλεύουν ως ομάδα και έφθασαν να διεκδικούν το ομαδικό πρωτάθλημα του ECW.
Το 1997, ο Βαν Νταμ είχε μια φιλονικία με τον ιδιοκτήτη του ECW, τον Πολ Χέιμαν και ο παλαιστής ισχυρίστηκε πως ήταν πολύ καλός για να βρίσκεται σε αυτό το σόου. Στο σενάριο υπήρξε μια εισβολή του ECW στο WWE Raw και όταν ο σχολιαστής του Raw, ο Τζέρι Λόουλερ, εμφανίστηκε στο ECW είχε τον Ρομπ Βαν Νταμ μαζί του. Αυτή η "προδοσία" οδήγησε στη κόντρα του Βαν Νταμ με τον Τόμι Ντρίμερ τον Ιούνιο. Οι δυο τους πάλευαν μεταξύ σε ατομικούς και ομαδικούς αγώνες μέχρι το τέλος του έτους, με τον Βαν Νταμ να κερδίζει στους περισσότερους.
1998-2001
Η δημοτικότητα του Βαν Νταμ ανέβηκε, καθώς τον Απρίλιο του 1998 κατέκτησε το Τηλεοπτικό Πρωτάθλημα ECW. Σύντομα, έγινε ομάδα με τον Σαμπού και οι δυο τους κέρδισαν το Ομαδικό Πρωτάθλημα ECW τον Ιούνιο. Μετά απο τρεις μήνες έχασαν το πρωτάθλημα απο την ομάδα των Ντάντλεϊ Μπόιζ. Ο Βαν Νταμ συνέχισε να υπερασπίζεται το Τηλεοπτικό Πρωτάθλημα που είχε στη κατοχή του και με τον Σαμπού ανέκτησαν το Ομαδικό Πρωτάθλημα τον Νοέμβριο. Με την είσοδο του 1999, ο Βαν Νταμ διατήρησε το Τηλεοπτικό Τίτλο κόντρα σε διάφορους παλαιστές, όπως Λανς Στορμ, Μπολς Μαχόνεϊ και Σπάικ Ντάντλεϊ. Τον Απρίλιο ο Σαμπού τέθηκε σε διαθεσιμότητα και έτσι η ομάδα απώλεσε το Ομαδικό Πρωτάθλημα. Τους επόμενους μήνες του 1999, ο Βαν Νταμ διατήρησε το Τηλεοπτικό Πρωτάθλημα. Το 2000, άρχισε μια κόντρα με τον Ράινο, διατηρώντας τον τίτλο του, όπως κατάφερε να κάνει και ενάντια στον Σαμπού. Λόγω τραυματισμού αναγκάστηκε να αφήσει το Τηλεοπτικό Πρωτάθλημα, το οποίο είχε στη κατοχή του για 700 ημέρες.
Όταν επέστρεψε, είχε κόντρες με τους Ράινο και Τζέρι Λιν, ενώ διεκδίκησε ανεπιτυχώς το Τηλεοπτικό Πρωτάθλημα. Επειδή η εταιρεία του όφειλε μεγάλα ποσά, ο Βαν Νταμ δεν εμφανιζόταν για αρκετό καιρό στις διοργανώσεις της. Λίγο πριν το ECW χρεοκοπήσει, ο Βαν Νταμ εμφανίστηκε για μια τελευταία φορά, νικώντας τον Τζέρι Λιν.
2001-2003
Μετά απο το κλείσιμο του ECW, ο Ρομπ Βαν Νταμ υπέγραψε συμβόλαιο με το WWE. Τον Ιούλιο του 2001, ο Βαν Νταμ εμφανίστηκε σε τηλεοπτική εκπομπή της εταιρίας, με το ρόλο του κακού. Μαζί με τον Τόμι Ντρίμερ, έκαναν επιθέσεις σε άλλους παλαιστές. Παρόλο που είχε το ρόλο του αντιπαθή, ο Βαν Νταμ ήταν αγαπητός στο κοινό λόγω της πορείας του στο ECW και σύντομα κέρδισε το Σκληροπυρηνικό τίτλο από τον Τζεφ Χάρντι. Στη συνέχεια συμμετείχε στη "Συμμαχία", που ήταν μια ένωση του WCW με το ECW, η οποία είχε εισβάλλει (σεναριακά) στο WWE. Ο Βαν Νταμ ήταν ένα από τα σημαντικότερα μέλη της Συμμαχίας και όσο ήταν εκεί, διεκδίκησε το Πρωτάθλημα WWE και κατέκτησε για δεύτερη φορά το Σκληροπυρηνικό τίτλο. thumb|right|Ο Βαν Νταμ ως Διηπειρωτικός Πρωταθλητής
Ο Βαν Νταμ απέκτησε το ρόλο του καλού και κέρδισε το Διηπειρωτικό Πρωτάθλημα απο τον Γουίλιαμ Ρίγκαλ στη WrestleMania 18. Στη συνέχεια, άρχισε μια αντιπαλότητα με τον Έντι Γκερέρο, ο οποίος του πήρε το Διηπειρωτικό Πρωτάθλημα στο Backlash του 2002. Μετά απο αρκετές εβδομάδες επανέκτησε το πρωτάθλημα. Αργότερα, ο Βαν Νταμ άρχισε κόντρα με τον μεγαλόσωμο Μπροκ Λέσναρ και τον Ιούλιο κατέκτησε το Ευρωπαϊκό Πρωτάθλημα, συγχωνεύοντας το με το Διηπειρωτικό. Σύντομα, έχασε το Διηπειρωτικό Πρωτάθλημα, όμως το ξανακέρδισε. Ο Βαν Νταμ επιπλέον κέρδισε το Σκληροπυρηνικό Πρωτάθλημα και το συγχώνευσε με το Διηπειρωτικό Πρωτάθλημα. Έπειτα, ο Βαν Νταμ άρχισε μια κόντρα με τον Παγκόσμιο Πρωταθλητή Βαρέων Βαρών, Τριπλ Έιτς. Ο Βαν Νταμ αντιμετώπισε τον Κρις Τζέρικο, σε έναν αγώνα που έχασε το Διηπειρωτικό Πρωτάθλημα, μετά απο ανάμειξη του Τριπλ Έιτς. Τον Οκτώβριο, διεκδίκησε το παγκόσμιο τίτλο του Τριπλ Έιτς, όμως ο Ρικ Φλερ του στέρησε τη νίκη. Ένα μήνα μετά, ο Βαν Νταμ νίκησε τον Φλερ. Στη συνέχεια, ο Βαν Νταμ διεκδίκησε το παγκόσμιο τίτλο, ενάντια στον πρωταθλητή Σον Μάικλς. Ο Τριπλ Έιτς τον εμπόδισε να φτάσει στη νίκη και τον Δεκέμβριο νίκησε τον Βαν Νταμ, τελειώνοντας τη κόντρα τους.
Στις αρχές του 2003, ο Βαν Νταμ συμμάχησε με τον μασκοφόρο Κέιν. Στο Royal Rumble, ο Κέιν ξεγέλασε και απέκλεισε τον Βαν Νταμ απο τον αγώνα. Τον Μάρτιο οι δυο τους έγιναν ομαδικοί πρωταθλητές και αφού υπερασπίστηκαν τους τίτλους σε διαφορετικές περιπτώσεις, τους έχασαν τον Ιούλιο. Στη συνέχεια, ο Κέιν έχασε απο τον Τριπλ Έιτς και αναγκάστηκε να βγάλει τη μάσκα του. Όταν φανέρωσε το πρόσωπο του, έχασε τη ψυχραιμία του και εξουδετέρωσε τον Βαν Νταμ, ο οποίος είχε μπει στο ρινγκ για τον ηρεμήσει. Έπειτα, οι δύο παλαιστές άρχισαν μια κόντρα. Τον Αύγουστο, ο Βαν Νταμ διεκδίκησε το Διηπειρωτικό Πρωτάθλημα του Κρίστιαν, όμως ο Κέιν εισέβαλε στο ρινγκ και τον χτύπησε με μια μεταλλική καρέκλα. Οι δύο τους, ήρθαν αντιμέτωποι σε έναν αγώνα με ακραίους κανόνες και σε έναν αγώνα σε κλουβί, με τον Κέιν να νικά και στα δυο.
Στη συνέχεια, ο Βαν Νταμ άρχισε κόντρα με τον Κρις Τζέρικο και τον Διηπειρωτικό Πρωταθλητή, Κρίστιαν. Ο Κρίστιαν τους νίκησε σε έναν τριπλό αγώνα, όμως τον Σεπτέμβριο ο Βαν Νταμ του πήρε το πρωτάθλημα. Καθώς περνούσε το έτος, ο Βαν Νταμ είχε κόντρα με τον Κρις Τζέρικο και κατέκτησε για πέμπτη φορά το Διηπειρωτικό Πρωτάθλημα. Σύντομα, ο έχασε το τίτλο, απο τον -τότε- ανερχόμενο Ράντυ Όρτον, ο οποίος βοηθήθηκε απο τον Ρικ Φλερ.
2004-2007
Τον Φεβρουάριο του 2004, μαζί με τον Μπούκερ Τι έγιναν οι παγκόσμιοι ομαδικοί πρωταθλητές, αφού νίκησαν τους Ρικ Φλερ και Μπατίστα. Τον Μάρτιο στη WrestleMania 20, διατήρησαν τα πρωταθλήματα κόντρα σε άλλες τρεις ομάδες, ενώ αργότερα τον ίδιο μήνα τα πρωταθλήματα επέστρεψαν στους προκατόχους τους. Αφού απέτυχε να κατακτήσει το Πρωτάθλημα Ηνωμένων Πολιτειών, ο Βαν Νταμ έγινε ομάδα με τον Ρέι Μιστέριο και μαζί έγιναν οι Ομαδικοί Πρωταθλητές WWE. Τον Ιανουάριο του 2005, ο Βαν Νταμ τραυματίστηκε στο γόνατο και έχασαν τα πρωταθλήματα. thumb|right|Οι βετεράνοι του ECW
Στις αρχές του 2007, ο Βαν Νταμ συμμάχησε με άλλους τρεις βετεράνους που βρίσκονταν και στο αυθεντικό ECW. Όλοι άρχισαν μια κόντρα με ανερχόμενους παλαιστές του σόου. Στη WrestleMania 23, οι βετεράνοι νίκησαν τους ανερχόμενους παλαιστές. Μετά, ο ιδιοκτήτης της εταιρίας, Βινς Μακμάν κέρδισε τον τίτλο του ECW, προκαλώντας την αντίδραση των βετεράνων, οι οποίοι μίλησαν για θάνατο του ECW. Το Φθινόπωρο, ο Ρομπ Βαν Νταμ τραυματίστηκε (σεναριακά) απο τον Ράντυ Όρτον και αποχώρησε απο το WWE. Πριν απο αυτό, διαγνώστηκε καρκίνος στη γυναίκα του και γι'αυτό εκείνος θέλησε να αποχωρήσει. Το 2009, επέστρεψε για μια νύχτα, συμμετέχοντας στο Royal Rumble.
Παγκόσμιο Πρωτάθλημα και EV 2.0
thumb|left|140px|Ο Βαν Νταμ ως παγκόσμιος πρωταθλητής Στις 8 Μαρτίου του 2010 πρωτοεμφανίστηκε στο TNA Wrestling νικώντας τον βετεράνο Στινγκ. Στις 19 Απριλίου, νίκησε τον Τζεφ Χάρντι για να γίνει πρώτος διεκδικητής του Παγκόσμιου Πρωταθλήματος TNA και στο κύριο γεγονός της βραδιάς νίκησε τον Έι Τζέι Στάιλς, για να γίνει ο Παγκόσμιος Πρωταθλητής TNA. Ο Βαν Νταμ υπερασπίστηκε τον τίτλο του εναντίον του Ντέσμοντ Γουλφ και εναντίον του Έι Τζέι Στάιλς στο Sacrifice. Στο Slammiversary, ο Βαν Νταμ νίκησε τον Στινγκ και στο Victory Road εξουδετέρωσε τους Αμπύς, Μίστερ Άντερσον και Τζεφ Χάρντι.
Αργότερα, ο Έρικ Μπίσοφ ισχυρίστηκε πως υπήρχε ένας προδότης μέσα στην EV 2.0 και ο Βαν Νταμ άρχισε να τον αναζητά. Οι Βαν Νταμ και Σαμπού έχασαν σε έναν αγώνα απο τους Beer Money, χάρη σε μη εσκεμμένη επίθεση του Σαμπού στον Βαν Νταμ. Ο Βαν Νταμ χτύπησε τον Σαμπού, λόγω της ήττας και τον Ρέιβεν επειδή πίστευε πως είναι ο προδότης της ομάδας. Σύντομα, ο Βαν Νταμ εκδιώχθηκε απο την ομάδα. Στο Turning Point, ο Βαν Νταμ νίκησε το μέλος της EV 2.0, Τόμι Ντρίμερ, αφού ο τελευταίος τον είχε προκαλέσει σε αγώνα. Στη συνέχεια, αποδείχθηκε πως ο προδότης ήταν ο Ράινο, αφού ο τελευταίος επιτέθηκε στον Βαν Νταμ. Τον Δεκέμβριο στο Final Resolution, ο Βαν Νταμ νίκησε τον Ράινο, σε αγώνα Αγώνα αίματος. Η EV 2.0 ήρθε στο τέλος της και στις αρχές του 2011, ο Βαν Νταμ έχασε απο τον Ματ Χάρντι στο Genesis. Τον Φεβρουάριο στο Against All Odds, νίκησε τον Χάρντι. Παράλληλα, ο Βαν Νταμ συνέχισε να μην έχει φιλικές σχέσεις με την ομάδα Ιμόρταλ και πάλευε με διάφορα μέλη της.
Κόντρες και Τίτλος Κατηγορίας Χ
Στις 10 Ιουλίου του 2011 στο Destination X, ο Βαν Νταμ νίκησε τον άσπονδο εχθρό του, τον Τζέρι Λιν. Τον Αύγουστο στο Hardcore Justice, ο Βαν Νταμ έχασε απο τον Κρίμσον χάρη στην παρέμβαση του Τζέρι Λιν. Εκτός απο αυτό, επενέβη και σε άλλους αγώνες. Στο Bound for Glory, ο Βαν Νταμ κατάφερε να νικήσει τον Τζέρι Λιν σε έναν αγώνα με ακραίους κανόνες. Στις 10 Νοεμβρίου σε επεισόδιο του Impact Wrestling, ο Βαν Νταμ δεν άφησε τον Κρίστοφερ Ντάνιελς να χρησιμοποιήσει μια παράνομη κίνηση στον Έι Τζέι Στάιλς. Μετά απο τρεις μέρες στο Turning Point, ο Βαν Νταμ νίκησε τον Κρίστοφερ Ντάνιελς σε αγώνα χωρίς κανόνες. Στη 1η Δεκεμβρίου, ο Βαν Νταμ διεκδίκησε το Τηλεοπτικό Πρωτάθλημα απο τον Ρόμπι Ι., όμως ο Ντάνιελς του κόστισε τον αγώνα. Στο Final Resolution, νίκησε ξανά τον Κρίστοφερ Ντάνιελς.
Τον Ιανουάριο του 2012 στο Genesis, ο Βαν Νταμ έχασε απο τον Γκάνερ και αποχώρησε με φορείο απο την αρένα. Τον Απρίλιο επέστρεψε και συμμετείχε με επιτυχία στην ομάδα του Γκάρετ Μπίσοφ στο Lockdown. Στο επόμενο επεισόδιο του Impact Wrestling, ο Βαν Νταμ νίκησε τον Μίστερ Άντερσον και τον Τζεφ Χάρντι σε έναν τριπλό αγώνα, για να γίνει ο πρώτος διεκδικητής του Πρωταθλήματος TNA. Τον Μάιο στο Sacrifice, ο Βαν Νταμ διεκδίκησε το Πρωτάθλημα TNA, κόντρα στον πρωταθλητή Μπόμπι Ρουντ, χωρίς επιτυχία. Τον επόμενο μήνα στο Slammiversary, ο Βαν Νταμ έχασε απο τον Μίστερ Άντερσον, σε έναν αγώνα που συμμετείχε και ο Τζεφ Χάρντι. Σύντομα, ο Βαν Νταμ συμμετείχε στο ετήσιο τουρνουά για την ανάδειξη του πρώτου διεκδικητή του παγκόσμιου τίτλου, στο Bound for Glory. Ο Βαν Νταμ, κατάφερε να σημειώσει αρκετές νίκες, ώστε να βρίσκεται σε υψηλή θέση. Στην ημιτελική φάση, αποκλείστηκε απο το τουρνουά. Στη συνέχεια, ο Βαν Νταμ ανακοίνωσε πως του δόθηκε η ευκαιρία να διαλέξει τον αντίπαλο του για το Bound for Glory. Η επιλογή του ήταν να παλέψει με τον Πρωταθλητή Κατηγορίας Χ, Ζίμα Άιον. Στο Bound for Glory, ο Βαν Νταμ νίκησε τον αντίπαλο του και έγινε ο νέος Πρωταθλητής Κατηγορίας Χ. Ο Βαν Νταμ κράτησε τον τίτλο για τέσσερις μήνες, χάνοντας το τον Φεβρουάριο του 2013. Αυτός ήταν και ο τελευταίος αγώνας του στο TNA Wrestling, αφού το συμβόλαιο του δεν ανανεώθηκε.
Επιστροφή στο WWE (2013-2014)
Ο Ρομπ Βαν Νταμ συμφώνησε με το WWE και υπέγραψε συμβόλαιο, το οποίο τον δεσμεύει για ορισμένες εμφανίσεις. Στις 16 Ιουνίου του 2013, το WWE ανακοίνωσε την επιστροφή του. Στο Money in the Bank σε ομώνυμο αγώνα ο Βαν Νταμ επέστρεψε στο WWE, μέσα σε επευφημίες του κοινού, αποτυγχάνοντας ωστόσο να κερδίσει. Τον Αύγουστο στο SummerSlam, διεκδίκησε το Πρωτάθλημα Ηνωμένων Πολιτειών κόντρα στον πρωταθλητή Ντιν Αμπρόουζ, όμως νίκησε αντικανονικά και δεν πήρε το πρωτάθλημα. Στο Night of Champions Βαν Νταμ πήρε άλλη μια παρόμοια νίκη απέναντι στον Αλμπέρτο Ντελ Ρίο και δεν κατάφερε να κερδίσει το Παγκόσμιο Πρωτάθλημα Βαρέων Βαρών. Τον Οκτώβριο στο WWE Battleground σε επαναληπτικό αγώνα, ο Ντελ Ρίο τον νίκησε. Μετά απο μια αποχή μηνών, ο Βαν Νταμ επέστρεψε τον Απρίλιο του 2014 στο Raw. Στη συνέχεια προσπάθησε να γίνει Διηπειρωτικός Πρωταθλητής χωρίς επιτυχία.
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του WWE Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Σάντο Ντομίνγκο
Το Σάντο Ντομίνγκο  (ισπανικά: Santo Domingo) ή Σάντο Ντομίνγκο δε Γκουσμάν ή Άγιος Δομίνικος, είναι η πρωτεύουσα και η μεγαλύτερη πόλη της Δομινικανής Δημοκρατίας. Ο πληθυσμός της σύμφωνα με υπολογισμούς είναι 2.552.398 κάτοικοι (2010). Έχει έκταση 104,44 τετρ.χλμ. και είναι κτισμένη σε υψόμετρο 14 μ.
Η θέση της πόλης είναι στην Καραϊβική Θάλασσα στo στόμιο του ποταμού Οσάμα. Ιδρύθηκε από τον Βαρθολομαίο Κολόμβο το 1496 και ήταν η πρώτη έδρα της αποικιακής αυτοκρατορικής Ισπανίας στον Νέο Κόσμο. Όλοι οι ιθαγενείς δολοφονήθηκαν σε λίγες δεκαετίες. Είναι, επίσης, ο παλαιότερος ευρωπαϊκός οικισμός στην Αμερική που κατοικείται συνεχώς. Ο Άγιος Δομίνικος αναφέρεται και ως «πύλη στην Καραϊβική». Κατά την περίοδο της διακυβέρνησης από τον δικτάτορα Ραφαέλ Τρουχίγιο, η πόλη είχε την ονομασία Ciudad Trujillo (από το 1930 ως το 1961).
Αεροδρόμια
Η πόλη εξυπηρετείται από δύο διεθνή αεροδρόμια, με το κύριο να είναι το διεθνές αεροδρόμιο Λας Αμέρικας. Το εν λόγω αεροδρόμιο διαθέτει δύο διαδρόμους προσγειώσεως και απογειώσεως, με τον πιο πρόσφατο να έχει ολοκληρωθεί το 2006. Σύμφωνα με στοιχεία του 2005, περισσότεροι από 2,5 εκατ. επιβάτες χρησιμοποιούν το αεροδρόμιο ετησίως. Το Λας Αμέρικας βρίσκεται στην Πούντα Καουσέδο.
Το δεύτερο σημαντικότερο αεροδρόμιο είναι το διεθνές αεροδρόμιο Λα Ισαμπέλα, το οποίο βρίσκεται στον βορειότερο τομέα της πόλης. Από εκεί γίνονται πτήσεις κυρίως προς τα βόρεια της χώρας.
Εκπαίδευση
Η πόλη διαθέτει 18 πανεπιστήμια, τα περισσότερα πανεπιστήμια σε όλη τη χώρα. Το παλαιότερο από αυτά είναι το Αυτόνομο Πανεπιστήμιο του Σάντο Ντομίνγκο (Universidad Autónoma de Santo Domingo, UASD), το οποίο ιδρύθηκε το 1538. Είναι, επίσης, και το αρχαιότερο πανεπιστήμιο στην Αμερική.
Νικολαίικα Αχαΐας
Τα Νικολαίικα είναι χωριό της Αχαΐας, πρώην ανεξάρτητη κοινότητα και από το 1999 δημοτικό διαμέρισμα του πρώην Δήμου Διακοπτού. Απέχει 52 χλμ. από την Πάτρα. Είναι παραθαλάσσιο παραθεριστικό χωριό με πολλούς ξενώνες και ξενοδοχεία. Στην απογραφή του 2011 ο οικισμός βρέθηκε να έχει πληθυσμό 438 κατοίκους.
Αθλητισμός
Υπάρχει γήπεδο ποδοσφαίρου, με χαλίκι, ενώ στον ίδιο χώρο, θα βρείτε και γήπεδο μπάσκετ, με άσφαλτο.
Βιβλιογραφία
Κατηγορία:Χωριά του νομού Αχαΐας Κατηγορία:Δήμος Διακοπτού Κατηγορία:Δήμος Αιγιαλείας Κατηγορία:Παραλίες της Αχαΐας
Φιόντορ Τιούτσεφ
Ο Φιόντορ Ιβάνοβιτς Τιούτσεφ (Фёдор Иванович Тютчев, προφορά: [ˈfʲɵdər ɪˈvanəvʲɪt͡ɕ ˈtʲʉt͡ɕəf] ) (5 Δεκεμβρίου 1803 - 27 Ιουλίου 1873). Διακεκριμένος Ρώσος ποιητής και διπλωμάτης. Έμεινε στο Μόναχο και στο Τουρίνο, όπου γνώρισε τον Φρήντριχ Βίλχελμ Γιόζεφ Σέλινγκ και τον Χάινριχ Χάινε. Δεν συμμετείχε στην λογοτεχνική ζωή ούτε θεωρούσε τον εαυτό του λογοτέχνη. Έχουν διατηρηθεί 400 περίπου ποιήματά του αποσπάσματα των οποίων έγιναν δημοφιλή και πέρασαν στο στόμα του ρώσικου λαού ως παροιμίες.
Τα πρώτα ποιήματά του βασίζονται στην ποιητική παράδοση του 18ου αιώνα. Από το 1830 τα έργα του υφίστανται την επίδραση του Ευρωπαϊκού (προπαντώς Γερμανικού) ρομαντισμού. Αποτελούν φιλοσοφικά, στοχαστικά ποιήματα με βασικά θέματα την Κτίση, την φύση, την ανθρώπινη μοίρα. Το 1840 δημοσιεύει μερικά πολιτικά άρθρα πάνω στο πρόβλημα της αλληλεπίδρασης της Ρωσίας με τον Δυτικό πολιτισμό. Τη δεκαετία του 1850 ο Τιούτσεφ δημιουργεί μίαν σειρά ερωτικών ποιημάτων γεμάτη διαπεραστικό αίσθημα αγάπης και καημού. Τα ποιήματα αυτά αργότερα ενώθηκαν στο λεγόμενο «Κύκλο Ντενίσιεφσκι» (Денисьевский цикл: Ο κύκλος της Ντενίσιεβα)), αφιερωμένο στην ερωμένη του ποιητή Ελένα Ντενίσιεβα (Елена Александровна Денисьева). Τις επόμενες δεκαετίες του 1860 και 1870 στα έργα του κυριαρχούν πολιτικά θέματα.
Το πιο γνωστό ποίημα του Τιούτσεφ «Silentium!» είναι πικρό προσκλητήριο στην σιωπή, παράπονο για την ακατανοησία των ανθρώπων. Συχνά παραθέτωνται οι παρακάτω αφορισμοί του ποιητή: «ο λόγος που το είπανε είναι ψέμα», «η Ρωσία δεν κατανοείται από νου» και «δεν μας βολεί να προβλέπουμε πως θ’αντηχούν τα λόγια μας».
Εξωτερικοί σύνδεσμοι
Κατηγορία:Ρώσοι ποιητές Κατηγορία:Ρώσοι διπλωμάτες
Μιχαήλ Μ. Σοφιανός
Ο Μιχαήλ Σοφιανός (1811 - 24 Ιουλίου 1887) υπήρξε Έλληνας στρατιωτικός του 19ου αιώνα.
Βιογραφικά στοιχεία
Γεννήθηκε στην Κωνσταντινούπολη τον Ιούλιο του 1811 και υπήρξε ένας των πρώτων μαθητών της Σχολής Ευελπίδων το 1831. Αποφοίτησε με βαθμό του ανθυπολοχαγού και κατατάχτηκε στο Πυροβολικό. Υπηρέτησε σαράντα τέσσερα χρόνια και προάχθηκε μέχρι τον βαθμό του υποστράτηγου.
Συμπλήρωσε την ευρύτερη μόρφωσή του στο εξωτερικό και θεωρείτο από τους ικανότερους αξιωματικούς καθηγητές. Χρημάτισε καθηγητής των ανώτερων μαθηματικών και της οχυρωτικής στην Στρατιωτική Σχολή των Ευελπίδων.
Απεβίωσε στην Αθήνα στις 24 Ιουλίου 1887.
Συγγράμματα
Ήταν ο πρώτος που έγραψε μεθοδικό βιβλίο διδασκαλίας μαθηματικών.
Πηγές
Κατηγορία:Έλληνες αξιωματικοί του πυροβολικού Κατηγορία:Έλληνες μαθηματικοί
Συμμετοχή της Χιλής στους Θερινούς Ολυμπιακούς Αγώνες 2020
Η Χιλή θα συμμετέχει στους Θερινούς Ολυμπιακούς Αγώνες 2020 στο Τόκιο. Ήταν προγραμματισμένοι να διοργανωθούν από τις 24 Ιουλίου μέχρι τις 9 Αυγούστου 2020, αλλά λόγω ανησυχιών για την πανδημία του κορονοϊού 2019–20 αναβλήθηκαν για το έτος 2021, από τις 23 Ιουλίου έως τις 8 Αυγούστου. Συμμετέχει από το 1896, ενώ δεν έχει συμμετάσχει στους Ολυμπιακούς του 1900, 1904, 1908, 1932 και 1980.
Παραπομπές
Χιλή
Αυτανάφλεξη
Η αυτανάφλεξη είναι μια ειδική περίπτωση αιφνίδιας ανάφλεξης καύσιμου υλικού, χωρίς εξωτερικό αίτιο. Δηλαδή που δεν απαιτείται φλόγα ή σπινθήρας για την ανάφλεξη του μίγματος καυσίμου / αέρα.
Στην περίπτωση της αυτανάφλεξης η θερμοκρασία του υλικού φτάνει σε μια ειδική τιμή που λέγεται θερμοκρασία αυτανάφλεξης, πάνω από την οποία το μείγμα αναφλέγεται αυτόματα (χωρίς την ανάγκη φλόγας ή σπινθήρα).
Υπάρχουν υλικά που όσο κι αν φαίνονται "αθώα" είναι δυνατόν να προκαλέσουν φωτιά με αυτανάφλεξη, όπως για παράδειγμα ο υγρός σανός, που μπορεί ν΄ αναπτύξει μεγάλη θερμοκρασία και ν΄ αναφλεγεί. Επίσης το στουπί καθαρισμού της βέργας της στάθμης λαδιού των κινητήρων αυτοκινήτων όταν τοποθετείται κοντά στον κινητήρα, σφουγγάρια καθαρισμού μαγειρείων που φέρουν λίπη όταν τοποθετούνται κοντά σε εστίες θερμότητας κ.λπ.
Το φαινόμενο έχει ιδιαίτερη σημασία και βρίσκει εφαρμογή στους κινητήρες ντίζελ, στους οποίους η ανάφλεξη του καυσίμου (πετρελαίου) γίνεται με αυτανάφλεξη (δεν υπάρχουν σπινθηριστές (μπουζί)). Για να γίνει αυτό δυνατό, γίνεται πολύ ψηλή συμπίεση του αέρα (λόγος συμπίεσης 15:1 και πάνω) στον κύλινδρο, με αποτέλεσμα την άνοδο της θερμοκρασίας του, η οποία με τη σειρά της εξασφαλίζει την αυτανάφλεξη του πετρελαίου που ψεκάζεται στο τέλος της συμπίεσης.
Η θερμοκρασία αυτανάφλεξης επηρεάζεται από διάφορους παράγοντες, όπως η πίεση. Αύξηση της πίεσης προκαλεί μείωση της θερμοκρασίας αυτανάφλεξης.
Η αυτανάφλεξη των καυσίμων έχει ιδιαίτερη σημασία για την αποθήκευσή τους σε δεξαμενές και μπορεί να γίνει αιτία σοβαρών ατυχημάτων.
Κατηγορία:Ενεργειακή τεχνολογία Κατηγορία:Καύση